130. löggjafarþing 2003–2004.

Þskj. 1204 — 789. mál.

Fyrirspurn

til samgönguráðherra um umferðarslys.

Frá Magnúsi Þór Hafsteinssyni.

1.	Hver hefur verið slysatíðni í umferðaróhöppum á eftirtöldum vegum ár hvert á tímabilinu 1988–2004:

a.	á Reykjanesbraut frá Hafnarfirði til Njarðvíkur,

b.	á Suðurlandsvegi frá Rauðavatni um Hellisheiði að Selfossi,

c.	á veginum frá Litlu kaffistofunni um Þrengsli til Þorlákshafnar,

d.	á Vesturlandsvegi,

e.	á Hvalfjarðarvegi,

f.	í Hvalfjarðargöngum?

2.	Hver hefur verið tíðni dauðaslysa á hverjum þessara vega ár hvert á tímabilinu og hversu margir einstaklingar hafa hlotið varanleg örkuml og örorku eftir umferðarslys þar?

3.	Hve oft hefur orðið árekstur fleiri en tveggja bifreiða á hverjum þessara vega ár hvert á tímabilinu og hve oft hefur orðið árekstur fleiri en fimm bifreiða?

4.	Hver hefur verið árleg umferð ökutækja um hvern þessara vega á fyrrgreindu tímabili?

Skriflegt svar óskast.